Zejnel Ajdini
<s>Zejnel Ajdini Toša (; Tupale, kod Medveđe, 1910 — Gazdare, kod Medveđe, 7. 3. 1942), učesnik Narodnooslobodilačke borbe (NOB) i narodni heroj Jugoslavije.</s>

<s>Biografija 
Zejnel Ajdini je rođen 1910 godine u selu Tupalu, kod Medveđe.</s><s>Prva dva razreda osnovne škole završio je u Sijarinskoj banji, a ostala dva u Medveđi.</s><s>Zbog lošeg imovinskog stanja nije mogao da nastavi školovanje, pa se zaposlio u opštini u Medveđa kao opštinski pisar.</s><s>Iako je uspeo da nađe posao, njegova želja za daljim školovanje nije se ugasila.</s><s>Posle dve godine, otišao je u Skoplje i upisao medresu.</s><s>Tu završio osam razreda gimnazije, a zatim se upisao na Filozofski fakultet u Skoplju, gde je ostao sve do početka rata.</s><s>Kao student učestvao je u radu revolucionarnog studentskog pokreta.</s><s>Član Komunističke partije Jugoslavije (KPJ) postao je 1941 godine.</s>

<s>Posle Aprilskog rata i okupacije Kraljevine Jugoslavije, Zejnel prekida studije i dolazi u rodno selo Tupale.</s><s>Tu počinje sa ilegalnim radom na pripremanju ustanka.</s><s>Avgusta 1941 godine, odlazi u partizane i stupa u Kukavički NOP odred.</s><s>U jesen, iste godine, jedna grupa boraca Kukavičkog odreda dobila je zadatak da pređe na Jablanicu i da tamo formira novi odred.</s><s>U toj grupi nalazio se i Zejnel.</s><s>Učestvovao je u borbama: na Kukavici, Gornjoj Jablanici, u borbama na Kremenu, prilikom zauzimanja Leskovca, Vučja, Lebana i u drugim borbama u ovom delu Južne Srbije.</s><s>Bio je i član Štaba Jablaničkog partizanskog odreda.</s>

<s>Poginuo je 7. 3. 1942 godine na Gazdinskom Ridu, kod Medveđe u borbi protiv četnika, Nemaca i Bugara.</s><s>Kada je kasnije, posle njegove pogibije, na Kosovu i Metohiji formiran Prvi albanski partizanski odred, borci su mu dali ime Odred "Zejnel Ajdini".</s>

<s>Ukazom predsednika Federativne Narodne Republike Jugoslavije Josipa Broza Tita, 9. 10. 1953 godine, proglašen je za narodnog heroja.</s>

<s>Literatura</s>

<s></s>

<s>Biografije, Medveđa
Jugoslavenski komunisti
Jugoslavenski partizani
Narodni heroji Jugoslavije</s>

